Generelle retningslinjer for åbning af Børnehuset.

**Rengøring**

Børnehuset er rengjort til opstart i henhold til Sundhedsstyrelsens retningslinjer. Der varetages dagligt almindelig rengøring, som i den kommende periode suppleres med:

* Toiletter rengøres mindst to gange dagligt.
* Toiletsæder rengøres og afsprittes med 70-85 % hospitalssprit mindst to gange dagligt.
* Potter og toiletsæder rengøres og afsprittes med 70-85 % hospitalssprit efter brug.
* Rengøring og desinfektion af kontaktpunkter mindst to gange dagligt, som fx vandhaner, toiletknapper, toiletsæder, bordoverflader, dørhåndtag, køleskabslåge/-håndtag, gelændere, armlæn, lyskontakter, greb på vaskemaskine og tørretumbler m.v.
* Legetøj vaskes minimum to gange dagligt. Fx når børnene sover, spiser og eller er gået hjem. Herudover efter en konkret vurdering af brug. Legetøj, som ikke kan rengøres efter anvisningen, pakkes væk, til efter CO-VID-19 epidemien er overstået.
* Sengetøj vaskes dagligt ved 80°C.
* Tastatur og mus ved computer rengøres dagligt med engangsklude tilsat rengøringsmiddel. Der vaskes hænder før og efter brug af mus og tastatur.
* Skraldespande tømmes, inden de bliver fyldte og mindst én gang dagligt.

**Derudover er der opstillet en række krav og retningslinjer, som I forældre skal følge**.

Nedenstående er regeringen og sundhedsstyrelsens krav og retningslinjer i punktform.

**Aflevering/afhentning af børn**

* Undgå fysisk kontakt, tæt og langvarig kontakt, håndtryk, kram, mv., med personer som du ikke bor i husstand med.
* Kort aflevering og afhentning.
* Hold afstand.
* Sprit hænder, når I træder ind i garderoben og forlader den.
* Kun 1 forældre ved aflevering og afhentning. (ingen søskende)
* Max. 1 børn med 1 forældre, i børnehave garderobe
* Max. 1 barn med 1 forældre i vuggestue garderobe.
* Børnene skal så vidt muligt afleveres/afhentes udenfor, når dette ikke er muligt, skal det foregå i garderoben. (ingen forældre på stuen).
* Børnene må ikke medbringe eget legetøj.
* Ved legeaftaler uden for dagtilbuddet anbefaler sundhedsstyrelsen, at der leges med så få børn som muligt og med børn fra den gruppe i dagtilbuddet, som barnet i forvejen er sammen.

**Hvornår må børn komme i institution?**

Sundhedsstyrelsen oplyser på sin hjemmeside følgende:

|  |
| --- |
| Ansatte og børn må komme i dagtilbud, når de ikke har symptomer på sygdom. Det betyder, at hvis man har symptomer på sygdom, også milde symptomer som forkølelse, skal man blive hjemme, indtil man er rask.    I forhold til COVID-19 betragtes man som rask, når der er gået 48 timer, efter symptomerne er ophørt. Herefter må man komme i dagtilbud eller på arbejde igen. |

**Hvornår er man syg?**

Man vurderes som syg, når der er symptomer på sygdom, også ved milde symptomer som forkølelse. Det betyder, at man ved symptomer på sygdom skal blive hjemme fra arbejde eller dagtilbud.

**Hvilke regler gælder ved sygdom opstået i dagtilbuddet?**

Sundhedsstyrelsen har yderligere i sin vejledning beskrevet, hvorledes institutionerne konkret forholder sig, hvis der blandt børn eller personale opstår COVID-19, mens disse opholder sig i institutionen. I vejledningen står der bl.a. følgende:

|  |
| --- |
| Hvis et barn eller en ansat får symptomer på sygdom, mens de er i dagtilbud eller på arbejde, skal de hurtigst muligt hjem og blive der, indtil 48 timer efter de har haft sidste symptomer.    Hvis en person, der har været i dagtilbud eller på arbejde, konstateres smittet med COVID-19, skal den pågældende institution informeres om det, med henblik på, at de personer, den pågældende har været i nær kontakt med, informeres. Dette kan gøres ved et fælles opslag på et forældreintranet eller lign.    Nære kontakter skal efterfølgende være særligt opmærksomme på sygdomstegn og i endnu højere grad følge de generelle råd om god hygiejne, men de må som udgangspunkt gerne må møde op dagtilbuddet. Dagtilbuddet anbefales samtidig at gøre de berørte børn, forældre og ansatte, der har været en nær kontakt til den smittede opmærksom på Sundhedsstyrelsens materiale til nære kontakter. |

Nu gælder det om, at vi står sammen – på afstand.

Nedenstående link, er en lille film til børn, om at gå i børnehave igen. 😊

<https://www.sst.dk/da/Udgivelser/2020/Film_-Corona-nyt---Saadan-gaar-vi-i-boernehave-igen>

Skulle dette give anledning til spørgsmål, er I velkommen til at kontakte Pia.

Trods mange nye krav og retningslinjer, glæder vi os til at genåbne Børnehuset.

Med venlig hilsen

Pia Rasmussen

Bandholm Børnehus.